Πριν από πολλά χρόνια,
μια μάχη μεταξύ καλού και κακού
μαινόταν ανάμεσα στον Σαμαρείτη και τον Νέμεση.
Δίδυμα αδέλφια που έγιναν οργισμένοι εχθροί.
ΤΑ ΔΙΔΥΜΑ ΤΟΥ ΓΚΡΑΝΑΪΤ ΣΙΤΙ
Να το πιάσω απ' την αρχή, όμως.
Η δύναμή τους ήταν εξωπραγματική.
Άθελά τους έκαναν κακό στους άλλους.
ΠΑΤΕ ΣΠΙΤΙ ΣΑΣ ΦΡΙΚΙΑ
Οι κάτοικοι της πόλης
άρχισαν να φοβούνται τα αδέλφια.
Περίμεναν να κοιμηθούν οι γονείς τους,
μπούκαραν στο σπίτι
και του έβαλαν φωτιά.
Οι γονείς κάηκαν ζωντανοί,
μα τα δίδυμα βγήκαν αλώβητα.
Ο Σαμαρείτης, μεγαλώνοντας, πολεμούσε υπέρ του δικαίου.
Έγινε προστάτης.
Ο Νέμεσης, κυριευμένος από εκδίκηση,
ήθελε ο κόσμος να υποφέρει όπως οι γονείς του.
Ο Σαμαρείτης προσπάθησε να περιορίσει τον αδελφό του,
κι έτσι ο Νέμεσης σμίλευσε ένα πανίσχυρο όπλο.
Ένα σφυρί, στο οποίο ενέσταξε όλο το μίσος και την οργή του.
Ήταν το μόνο πράγμα που μπορούσε να καταστρέψει τον Σαμαρείτη.
Ο Νέμεσης τον παρέσυρε στο εργοστάσιο ενέργειας,
όπου θα κατατρόπωνε τον αδελφό του μια για πάντα.
Τζόι! Τι έγινε;
Τρέξτε! Είναι...
Ο Νέμεσης!
Κάντε πίσω!
Ο Νέμεσης ήξερε ότι ο αδελφός του θα ερχόταν για τους αθώους.
Τα αδέλφια ήταν ισοδύναμα.
Με το σφυρί, ο Νέμεσης είχε το πάνω χέρι.
Όχι για πολύ όμως.
Ο Σαμαρείτης και ο Νέμεσης πέθαναν στην έκρηξη.
Αυτήν την ιστορία είπαν σε όλους μας.
Αλλά εγώ πιστεύω ότι ο Σαμαρείτης ζει ακόμη.
ΣΑΜΑΡΕΙΤΗΣ
ΣΤΟ ΠΑΡΟΝ
Για ν' απαντήσω στον ακροατή μας, αν ο Σαμαρείτης ήταν προστάτης...
-Που είναι. -Γιατί κάνει τον νεκρό;
Ο Σαμαρείτης μας εγκατέλειψε.
-Ναι, αλλά γιατί; -Τι σαχλαμάρες.
Την απάντηση θα βρείτε στο βιβλίο μου "Ο Σαμαρείτης Ζει".
Σαμ;
Σαμ, έχεις κάνα ψιλό πάνω σου;
Μαμά, έλα τώρα.
Πού πήγαν τα πέντε δολάρια που σου δάνεισα;
Τα θέλω για το λεωφορείο.
Σε παρακαλώ, θ' αργήσω. Τα χρειάζομαι.
Και ξέρεις, μετά τους φόρους,
για να βγάλω ένα πεντοδόλαρο πρέπει να καθαρίζω πάπιες μία ώρα.
Μαμά, έλα, πάρ' το.
Ευχαριστώ. Σ' αγαπάω.
Κι εγώ.
Μην ξεχάσεις να πετάξεις τα σκουπίδια.
Μα βρέχει!
Βρωμάνε.
Και κλείδωσε.
Να 'σαι φρόνιμος.
Καλημέρα, Τζο.
Ο ΣΑΜΑΡΕΙΤΗΣ ΖΕΙ
Ναι.
Περίμενε.
Τίποτα καλό;
Ίσως.
Πάρε κάνα παζλ.
Αμάν πια!
Πάλι τα ίδια;
ΤΕΛΕΥΤΑΙΑ ΕΙΔΟΠΟΙΗΣΗ ΕΞΩΣΗΣ
Να πάρει!
Γεια.
Τι είν' αυτό;
-Ραδιόφωνο. -Καλή φάση.
Λειτουργεί;
Πιο ψόφιο δε γίνεται.
Τι το θες το χαλασμένο ραδιόφωνο;
Τι το θες το χαλασμένο ρολόι;
Σπόρε!
Πού 'σαι, ρε Σαμ;
Έλα 'δώ, μπασμένε.
Έμαθα ότι σας κάνουν έξωση.
Θα με βοηθήσεις τώρα;
Γιατί να σε βοηθήσω; Όλο με λες "μπασμένο".
Συγγνώμη θες;
Γουστάρεις να βγάλεις κάνα φράγκο;
Δε με παρατάς;
-Κόψ' το, Τζέις. -Ό,τι πεις, μπασμένε.
Πού πας;
Έλα, μην είσαι φλώρος.
Δε χρειάζεσαι τα λεφτά;
Άντε, λοιπόν. Έλα.
Άσε τη γκρίνια κι ανέβα πάνω, λέμε.
Κανείς δε βλέπει.
Για να δούμε. Ώρα να κάνουμε δουλίτσα.
-Θέλω να ξεκινήσεις από 'κεί. -Τι;
Άκουσες τι είπα. Άντε.
Εμπρός, ξεκίνα.
Από χαμηλά.
Για να σε βολεύει το ύψος.
Μη με κοιτάς έτσι. Ξεκίνα.
Βάλε λίγη δύναμη.
Έτσι μπράβο, τράβα το.
Γουστάρω.
Ναι.
Αυτό πιάνει καλά λεφτά.
Έλα, μπορείς και πιο γρήγορα.
Σπρώχνε, ντε!
Νιώθω σαν πουλί!
Πετάω! Σαν αετός!
Μην εκδηλωθείς εκεί που πάμε.
Τι εννοείς;
Ο Σάιρους λατρεύει τον Νέμεση.
Θέλει να του μοιάσει.
Στο σπίτι του Σάιρους πάμε;
Δε μου το είπες απ' την αρχή.
Ο τύπος είναι παλαβός.
-Πόσα θέλετε γι' αυτά; -Τετρακόσια.
Διαίρεσέ τα με το δέκα. Σαράντα.
Έλα τώρα, βάλε κι έναν άσο πριν το σαράντα.
-Φτιαγμένος είσαι; -Ρε φίλε.
Βάλτε τα στη ζυγαριά.
Η ζυγαριά δε λέει ψέματα.
-Σαράντα. -Πού είδες να το γράφει;
Έχεις σαλτάρει.
Γεια σου, αφεντικό.
Ε!
Πώς πάει, σκατόμυαλε;
Πουλάς καραμέλες για την ομάδα σου;
Όχι, καλώδια πουλάω.
Ανέβηκες επίπεδο. Πόσα θα τους δώσεις, Πιτ;
-Σαράντα δολάρια. -Σαράντα δολάρια!
Θέλετε να κάνετε γερή μπάζα;
Είναι ένα μαγαζί στην οδό Καστλ.
Ψάχνω άτομα για αντιπερισπασμό.
Άκου να δεις, για 'σένα δεν κάνω τίποτα.
Ζόρικος ο μάγκας.
-Ο Τζέις είναι χοντρός, αλλά κότα. -Θα το κάνω εγώ.
Τι;
-Έλα τώρα. -Παιδάκι είναι.
Τι; Αφού μπορώ.
-Μη λες σαχλαμάρες. -Ο μικρός είναι φευγάτος.
-Αντιπερισπασμό απλώς; -Ακριβώς. Μόνο αυτό θα κάνεις.
Ναι. Μέσα είμαι.
Έλα.
Έχεις πρόβλημα;
Όχι, κανένα.
Τι κοιτάς τότε, ρε γιαγιά;
Έχεις πρόβλημα με τον φίλο μου;
Ναι, έχεις πρόβλημα;
Προχώρα.
Εντάξει.
-Βλέπεις αυτόν τον γέρο; -Ναι.
Μην καρφώνεσαι.
Δελτία λόττο θα κλέψουμε.
Δε θα σε πυροβολήσει γι' αυτό.
Τι εννοείς;
Ξέρεις τι να κάνεις.
-Σταθείτε. Όχι. -Πάμε.
Βοήθεια! Βοηθήστε με!
Ένα αμάξι...
Ρε, τι με βρήκε...
-Ένα αμάξι πέρασε με κόκκινο. -Τι;
Βοήθεια! Σε παρακαλώ!
Σήκω φύγε από 'δώ. Δε με νοιάζει.
Βοήθεια. Δε μπορώ να σηκωθώ. Έλα 'δώ. Τι είν' αυτό;
Κέτσαπ;
-Τρέξτε! -Παλιοληστές!
Πάμε!
Που να σας πάρει, αλήτες!
Πάμε! Πάμε!
-Εντάξει! -Πάμε!
Άνοιξε το κουτί.
Φέραμε μπόλικο χρήμα.
-Το ξανακάνουμε όποτε θες. -Όποτε θέλω;
Βλαμμένα είστε;
Τους είπα να τσεκάρουν τα κουτιά.
-Δεν κοιτάξατε μέσα; -Νόστιμα τα πατατάκια.
-Αυτός φταίει. Πήρε λάθος κουτιά. -Όχι.
Έκανα ό,τι μου είπατε.
Με λες ψεύτη, ρε άτιμε;
Εμπρός, μικρέ!
Είσαι ψεύτης, Ρέζα;
Όχι, Σάιρους.
Πόσων χρονών είσαι, φίλε;
Δεκατριών.
Ο νεότερος και ο πιο μικρόσωμος.
Και σ' εμένα τα ίδια έκαναν.
Δε σταματάει ποτέ.
Οι κακές συνήθειες δεν κόβονται.
Αυτό συμβαίνει εδώ;
Ευχαριστώ να λες.
Ο μικρός ξέρει να κρατά το στόμα του κλειστό.
Αυτά είναι σαχλαμάρες.
Ρέζα.
Σε συμπάθησε.
Του αρέσουν όσοι έχουν τσαγανό.
Τα 'κανα πάνω μου.
Αλλά δεν τον κάρφωσες.
Κάτι σημαίνει αυτό.
Λοιπόν, ελάτε!
Πωπώ!
Είσαι φαν, ε;
Να μαντέψω.
Τον συμπαθείς επειδή ήταν ο καλός.
Εγώ...
Έχω άλλη άποψη.
Ο Νέμεσης έβλαπτε κόσμο.
Μερικές φορές.
Το θέμα δεν είναι αν βλάπτεις κάποιον, αλλά ποιον βλάπτεις.
Ο Νέμεσης πάντα στόχευε ψηλά.
Στην ηλικία σου ήμουν όταν πέθανε.
Ήταν ο ήρωάς μου.
Ο Νέμεσης ταπείνωνε τους αλαζόνες.
Έδερνε αυτούς που έπρεπε να φάνε ξύλο.
Για όλους εμάς εδώ,
ο Νέμεσης ήταν θεός.
Ο Σαμαρείτης...
Άλλος ένας μπάτσος που προστάτευε τους πλούσιους ενώ ο λαός πεινούσε.
Γι' αυτό που έκανες σήμερα.
Γι' αυτά που θα κάνεις για 'μένα στο μέλλον.
Ο ΧΡΙΣΤΟΣ ΣΩΖΕΙ
Το κάνεις κάθε μήνα,
και κάθε φορά σου λέω ότι πληρώνομαι στις 5 του μηνός.
Γιατί θες να με ντροπιάζεις έτσι;
-Μαμά... -Υπάρχουν κανόνες.
-Σου χρωστάω κανένα νοίκι; -Πάντα το καθυστερείς.
-Μαμά. -Όχι.
Το απολαμβάνεις.
Δεν είναι κέντρο αστέγων.
Πάρε τα λεφτά.
Ορίστε. Άνοιξε την κωλοπόρτα.
Δεν έχω προσωπικά μαζί σου.
Κάθε φορά τα ίδια.
Στενοχωριέσαι που ανοίγεις, ε;
Έλα.
Έχει πολύ θράσος να μας κλειδώνει απ' έξω.
Μόλις μαζέψω αρκετά λεφτά, θα παραιτηθώ,
θα πάρω ένα λεωφορείο και θα φύγω από 'δώ.
Δε θα ξαναδούμε ποτέ τη φάτσα αυτού του σιχαμένου.
Και πού θα πάμε;
Δεν το 'χω σκεφτεί ακόμα.
Τι ήταν αυτό που 'χες στο πρόσωπο;
Πήγα σ' ένα μαγαζί, γλίστρησα,
έσπασα ένα ράφι και γέμισα σάλτσα, μπήκε στο μάτι μου,
κι ο τύπος μου 'δωσε λεφτά για να μην το κάνω θέμα.
Τι σου 'χω πει;
Σαμ; Τι σου 'χω πει;
"Για τις αποφάσεις μας λογοδοτούμε".
Ακριβώς.
Πού βρήκες τα λεφτά;
Γιατί δε ρώτησες πριν τα πάρεις;
Μπορεί να μην είμαι πολύ καλή μαμά, αλλά παραμένω μητέρα σου.
Μαμά.
Ωραία. Να τα.
Ο τύπος είπε ότι είναι πολύ δυνατά.
Πού τα βρήκατε;
Ξέρεις τη στρατιωτική βάση έξω απ' την πόλη που την κλείνουν;
Βάλαμε έναν δικό μας στην ομάδα ταφής υλικών.
Αυτά που θάβεις έρχονται και σε στοιχειώνουν.
Σαν φάντασμα.
Πότε θα το κάνουμε;
Αύριο.
Η ένταση στην πόλη αυξάνεται,
καθώς το σωματείο δημοσίων υπαλλήλων συνεχίζει την απεργία
λόγω χρηματικών περικοπών.
Η ανεργία αυξάνεται και ο αριθμός αστέγων αγγίζει νέο υψηλό,
ύστερα από την εκτόξευση εξώσεων και κατασχέσεων κατοικιών σ' όλη την πόλη.
Πολλοί αποδίδουν την τρέχουσα οικονομική κρίση...
Ε, εσύ!
Σου μιλάω! Νόμιζες πως έκανα πλάκα;
Θέλω τα λεφτά που μου κόστισες.
Πιάστε τον!
Γύρνα πίσω!
Εμπρός! Πίσω του!
Πιάστε τον!
Εμπρός! Πιάστε τον!
Κρις, πιάσ' τον!
Η μαμά σου θα σ' ακούσει να τσιρίζεις.
Είναι στη δουλειά.
Ναι, ε; Θα σε βρει στο νεκροτομείο.
Θεέ μου!
Αμάν!
-Τι πρόβλημα έχεις; -Έλα 'δώ.
Πω πω!
Άντε. Σπάστε.
Κοίτα να κάνεις νέους φίλους, εντάξει;
Πάμε να φύγουμε από 'δώ.
Έλα, μπρο! Πάμε!
Ξέρουμε πού μένεις, γέρο!
Ο Σαμαρείτης.
Θεέ μου.
Σχεδόν 17% του εργατικού δυναμικού είναι άνεργο ή υποαπασχολείται.
Με την αύξηση της ρομποτικής μεταποίησης, ο αριθμός αυτός αναμένεται να εκραγεί.
Οι μηχανές παίρνουν τις δουλειές...
Εντάξει.
"Σμιθ, Τζο".
Το ερώτημα δεν είναι αν θα συμβεί, αλλά πότε.
Θέλουμε ένα δίχτυ ασφαλείας...
Τζο.
Ο Τζο Σμιθ...
είναι ο Σαμαρείτης.
Θα πρέπει να σε νταντεύω συνέχεια;
"Θα πρέπει να σε νταντεύω συνέχεια;"
Αστυνόμε, η αποθήκη πειστηρίων έχει κλείσει. Έλα αργότερα.
Έχεις ξαναδεί κάτι τέτοιο;
Βόμβα μπλακάουτ. Νεκρώνει τις ηλεκτρονικές συσκευές.
Τι είν' αυτό;
Ο Νέμεσης.
Εδώ είναι.
Νιώθω τη δύναμή του.
Μ' αυτό, μπορώ να τελειώσω ό,τι ξεκίνησε ο Νέμεσης.
Αυτό το πράγμα υπάρχει στ' αλήθεια;
Φυσικά και υπάρχει. Τον βλέπεις ν' αστειεύεται;
Πάμε!
AL'S ΒΙΒΛΙΟΠΩΛΕΙΟ
Θεέ μου.
-Θέλω να σου μιλήσω. -Όχι, δεν θες.
-Τον βρήκα. -Δεν τον βρήκες.
Γεια σου, γατούλα.
Σοβαρά μιλάω. Τον βρήκα.
Τον Σαμαρείτη.
Ναι, μου το 'πες μήνες πριν.
Ο επιστάτης στο σχολείο σου, ε;
Όχι εκείνος.
Απλώς ήταν πολύ δυνατός για επιστάτης.
Ή ο ταχυδρόμος που έτρεχε πιο γρήγορα από μπουλντόγκ.
Που φημίζονται για τη σβελτάδα τους.
Δεν φαντάζεσαι πόσο γρήγορα έτρεχε εκείνο το σκυλί.
Άκου, μικρέ. Είμαι σοβαρός δημοσιογράφος.
Διανοούμενος.
Το ξέρω, σέβομαι τη δουλειά σου.
Αγόρασες το βιβλίο μου;
Φυσικά και το αγόρασα.
Καλά, σε βλέπω ονλάιν.
-Ναι. -Όχι, αλλά...
Μ' αρέσουν τα βιντεάκια σου. Τα βλέπω συνέχεια.
Έλα...
Άκου, μικρέ, δεν μπορείς να έρχεσαι εδώ, να με παρενοχλείς
και να τρομάζεις τους πελάτες κάθε φορά που ένας γέρος κάνει απότομη κίνηση.
-Δίνε του. -Αυτήν τη φορά είναι αλλιώτικα, σου λέω.
Κοίτα. Έχω 10 δολάρια.
Θ' αγοράσω ένα βιβλίο σου, αν καθίσεις να με ακούσεις.
Άπαιχτο!
Είκοσι χρόνια αίματος, ιδρώτα και δακρύων είναι ό,τι βλέπεις στους τοίχους.
ΓΙΑΤΡΟΙ ΑΠΟΡΟΥΝ ΜΕ ΣΠΑΣΜΕΝΑ ΚΟΚΑΛΑ ΑΝΤΡΑ ΠΟΥ ΓΙΑΤΡΕΥΟΝΤΑΙ ΣΕ ΜΕΡΕΣ
Θέλω να σου δείξω κάτι.
Μην το αγγίξεις.
Μην το πιάσεις.
Δες το μόνο.
Πριν από δέκα χρόνια, ένας φίλος ήταν φύλακας στη μάντρα της αστυνομίας.
Τράβηξε αυτήν τη φωτό.
Αυτό είναι ένα ειδικό σφυρί σμιλεμένο με το χέρι.
Πανέμορφο.
-Ξέρεις πού βρέθηκε; -Όχι.
Βρέθηκε εκεί όπου σκοτώθηκαν.
Το σφυρί αυτό σμιλεύτηκε από το μίσος του Νέμεση για τον αδελφό του.
Είναι το μόνο πράγμα που μπορεί να πληγώσει οποιοδήποτε από τα δίδυμα.
Σύμφωνα με τη θεωρία μου, ο Νέμεσης έβαλε φωτιά στο εργοστάσιο ενέργειας
επειδή ήθελε να σπείρει στην πόλη την αναρχία και το χάος.
Κι ασφαλώς, να παγιδεύσει τον αδελφό του.
Αλλά το σχέδιό του απέτυχε.
Τελικά, το ίδιο του το μίσος τον κατέστρεψε.
Ρε φίλε...
Εντάξει, ας περάσουμε στο ψητό.
Ποιος είναι ο Σαμαρείτης αυτήν τη φορά;
Ένας σκουπιδιάρης.
Μένει σε μια πολυκατοικία απέναντι από τη δική μου.
Πολύ βολικό.
Άκου, αυτήν τη φορά είναι αλλιώς.
Έδειρε κάτι παιδιά που όλο μου κάνουν τον νταή.
Έδειρε παιδιά;
Όχι. Μεγαλύτερα παιδιά. Συμμορίτες.
Έχει μια μεγάλη, άσχημη ουλή στην πλάτη,
λες κι είναι ακριβώς από έγκαυμα.
Και πώς είδες την ουλή;
Τον βλέπω απ' το παράθυρο.
Δεν ξέρω τι είναι πιο ανησυχητικό:
ότι πιστεύεις πως ο Σαμαρείτης μένει δίπλα σου ή ότι παίρνεις μάτι έναν γέρο.
Όχι, καμία σχέση.
Λοιπόν, άκουσα αυτό που ήθελες να πεις. Στάξε το 10δόλαρο.
Περίμενε μια στιγμή να σου δείξω κάτι.
-Έλα, πάρε τα πράγματά σου. -Κοίτα.
Έκανε αυτό. Γραπώνοντάς το απλώς.
Με γυμνά χέρια;
Καλό, ε;
Πώς ξέρεις ότι δεν ήταν έτσι πριν το πιάσει;
Τον είδα να το κάνει.
Άκου, μικρέ.
Δεν φτάνει μια πληροφορία για ουλές
κι ένα στραβό μαχαίρι, Τιμ.
Σαμ. Κοντά έπεσα. Πάρε τα πράγματά σου.
Σε βλέπω εκεί πάνω, ρε.
ΕΚΔΙΚΗΤΗΣ ΑΠΟΚΑΛΕΙΤΑΙ "ΣΑΜΑΡΕΙΤΗΣ"
Τι;
"Ο Σαμαρείτης σώζει την παρτίδα".
Ο Σαμαρείτης.
Ξέρεις τι εικόνα δίνω όταν ο ξάδερφός μου λέει ψέματα στον Σάιρους;
Άσχημη.
Εγγυήθηκα για σένα.
-Και τι ήθελες να πω; -Τίποτα.
Κατάπιε τη γλώσσα σου.
Όπα!
Αυτός είναι!
Αυτός είναι ο γέρος!
Αυτός ο γέρος σ' έδειρε;
Τράβα να δοκιμάσεις. Θα τις φας κι εσύ.
Αυτός είναι.
Σαμ;
Σαμ! Έλα δω.
Σαμ!
Τι θες, μαμά; Τι κάνεις;
Τι εννοείς, τι θέλω;
Ετοιμάζομαι να στρώσω τραπέζι.
Εγώ...
-Τι έπαθες εδώ; -Αυτό; Χτύπησα σ' ένα ντουλάπι.
Ντουλάπι; Έχει όνομα αυτό το ντουλάπι;
Τι; Όχι.
Ένα ντουλάπι είναι.
-Ναι; -Ο γιος σου πήρε κάτι πολύτιμο από μένα.
Τι; Ποιος είσαι εσύ;
Τζο Σμιθ. Μένω απέναντι.
Τι πήρε;
Το λεύκωμά μου.
Σαμ. Έλα δω.
Έχεις κάτι που ανήκει στον κύριο;
Φέρ' το δω.
Ζήτα συγγνώμη.
Συγγνώμη.
Μόνο αυτό έχεις να πεις; Δεν ξέρω.
Κι ότι είμαι φαν;
Τι έχεις πάθει;
Τι πάει να πει αυτό;
Στάσου.
Να σου ζητήσω μια χάρη;
Είναι καλό παιδί, αλήθεια.
Σε παρακαλώ, μην το πεις την αστυνομία.
Δεν θα το ξανακάνει. Το υπόσχομαι.
Και δεν το λέω ως δικαιολογία,
αλλά ο πατέρας του...
Έχει αλλάξει.
Εγώ φταίω. Απλώς...
Είναι καλό παιδί, απλώς λίγο...
χαμένος.
Δεν πειράζει.
Έχεις καλή μητέρα.
Τυχερός είσαι.
Πολύ τυχερός.
Αμάν!
Τσέκαρα ήδη αυτόν τον κάδο.
Δεν έχει τίποτα σπουδαίο.
Ξέρεις, δεν θα κρατούσα το άλμπουμ.
Απλώς πίστευα πως είσαι αυτός.
Δεν πειράζει, κι εγώ έκλεβα πράγματα μικρός.
Ποιος πίστευες πως ήμουν;
Αυτός;
Ναι.
Ο Σαμαρείτης πέθανε.
Έτσι λέει ο κόσμος.
Μαζεύω σκουπίδια για να ζήσω. Αυτή είναι η δουλειά μου.
Μη μου ρίξεις μπουνιά στη μούρη αν διαφωνώ μαζί σου.
Δεν θα σου ρίξω μπουνιά. Τι είναι;
Γιατί κρατάς αυτό το λεύκωμα;
Επειδή είμαι φαν, όπως εσύ.
Τόσο απλά.
Τράβα τώρα να παίξεις μπάλα ή κάτι άλλο.
Όλη αυτή η ανάκριση άρχισε να μου τη δίνει στα νεύρα.
Λες πως είμαι ο ένας ή ο άλλος...
Κοίτα τη δουλειά σου κι εγώ τη δική μου.
Είσαι ψεύτης!
Δεν σε πιστεύω!
Άκου, μικρέ...
Τον χτυπήσαμε!
Αυτό ήταν.
Θεέ μου!
Θεέ μου...
Θεέ μου!
Έλα!
Θεέ μου!
Αμάν!
Είσαι καλά;
Όχι, βέβαια!
Να πάρει η ευχή!
Θεέ μου!
Θεέ μου! Το ήξερα πως ήσουν αυτός!
Το ήξερα!
Έλα.
Ήξερα από την αρχή πως ήσουν εσύ.
Θέλω νερό.
Το ήξερα, κόσμε!
-Μη φωνάζεις. -Εντάξει.
-Νερό. -Εντάξει.
Εντάξει, εμπρός.
Σήκω φύγε. Είσαι γρουσούζης.
Με τίποτα! Δεν παίζεται αυτή η μέρα!
Για σένα!
Παράδεισος!
Δεν το πιστεύω ότι βρήκα τον Σαμαρείτη!
Λάθος.
Δηλαδή, είσαι ένας τύπος που τον χτυπά αυτοκίνητο, σπάνε τα κόκαλά του,
και μετά τρώει παγωτό.
Το τρώω αυτό για να δροσίσω το σώμα μου.
Γιατί δεν πίνεις παγωμένο νερό;
Δεν μ' αρέσει η γεύση του.
-Μου δίνεις λίγο; -Όχι.
Συγγνώμη. Το χρειάζομαι για έκτακτες ανάγκες.
Γιατί έβγαζες ατμό;
Σκαμπάζεις από δυαδική σχάση κυτταρικής θερμοδυναμικής;
Τι; Δεκατριών ετών είμαι.
Ξέρεις τι γίνεται στη θερμοπληξία;
Όταν παθαίνω κάτι, το σώμα μου υπερθερμαίνεται.
Κι αν δεν το δροσίσω...
Η καρδιά μου σπάει
Δεν είσαι άνθρωπος.
Στάσου. Έτσι ήταν κι ο Νέμεσης;
Αδέλφια δεν ήσασταν;
Φτάνει πια με τον Νέμεση.
Πήγαινε φάε λίγο παγωτό.
Ευχαριστώ.
Έσωσες τον πατέρα μου κάποτε.
Πού τα βρίσκεις όλα αυτά;
Ξέρεις τι θα πει "φαντασιόπληκτος";
Γιατί αυτό ακριβώς είσαι: φαντασιόπληκτος.
Δεν είμαι φαντασιόπληκτος. Σοβαρά μιλάω.
Έσωσες τον μπαμπά μου.
Έκλεβε αμάξια.
Κι εσύ τον τσάκωσες.
Αντί να τον πας στην αστυνομία, όμως, του μίλησες.
Επαγγελματίας παραμυθάς είναι;
Όχι, πέθανε.
Για να δούμε αν μπορούμε να ξυπνήσουμε τον κόσμο.
Λάθος μου.
Σίγουρα ξύπνησαν!
Μπορούμε και καλύτερα.
Θα σε μαυρίσω στο ξύλο!
-Αλήθεια; -Ναι! Να σε δω!
Γκράναϊτ Σίτι!
Ποιος έρχεται να βοηθήσει τους ανήμπορους;
Ποιος είναι ο ήρωάς μας;
Ο Νέμεσης είναι;
Επέστρεψα για να ξεκινήσω μια επανάσταση
για όλους όσους έχει παραμελήσει αυτή η πόλη.
Το κίνημά μας
θα επαναφέρει την εξουσία στα χέρια του λαού.
Ώρα να πάρετε πίσω αυτό που σας ανήκει.
Φόρα αυτό. Κι εσύ, μεγάλε.
Η επανάσταση αρχίζει τώρα!
Νέμεσης!
Πηγαίνετε.
Πηγαίνετε!
Οι αρχές της πόλης είναι σοκαρισμένες από τη χθεσινή βραδιά.
Ένα μυστηριώδες μπλακάουτ και μια συμμορία με μάσκες του Νέμεση
οδήγησαν σε μια σειρά από λεηλασίες.
Τραυματίστηκαν αρκετοί πολίτες.
Με την κατάσταση να είναι τεταμένη
λόγω υψηλής ανεργίας και αυξανόμενης φτώχειας,
πολλοί ισχυρίζονται πως είναι θέμα χρόνου η πόλη να εκραγεί.
Τι πρέπει να κάνω;
Να σε ρίξω στις ρόδες λεωφορείου για να μη με κυνηγάς;
Ο Σαμαρείτης δεν θα το έκανε αυτό.
Κι αν δεν ήταν στις καλές του;
Έλα.
Τι έχεις στην τσάντα;
Φωτογραφική μηχανή. Μην την πιάνεις.
-Πού την πας; -Σε ενεχυροδανειστήριο.
Φρικτό ακούγεται.
Πώς περνάς τη μέρα σου;
Διορθώνεις πράγματα και μιζεριάζεις;
Είμαι τρωγλοδύτης.
-Ξέρεις τι θα πει; -Δεν έχω ιδέα.
Είναι αυτός που ζει σε μια σπηλιά. Είμαι άνθρωπος των σπηλαίων.
Ζω σ' ένα τόσο δα διαμέρισμα, αλλά δεν με πειράζει.
Δεν έχω πρόβλημα. Προτιμώ τη μοναξιά.
Ξέρεις τι μ' ενοχλεί; Τι πραγματικά με αγχώνει;
Να με τριγυρίζει κόσμος.
Με πιάνεις;
Όχι.
-Ψέματα λες. -Όχι.
Δεν μου κολλάει.
Έσωζες κόσμο. Δεν είσαι μοναχικός.
Μου φαίνεται πως λες σαχλαμάρες.
Έχεις μεγάλα καρύδια, το παραδέχομαι.
Πόσα λες να πιάσεις για την κάμερα;
Δεν ξέρω.
Δέκα δολάρια; Είκοσι;
Τι έγινε; Λογιστής είσαι;
Κάνε μου μια χάρη. Μείνε εδώ όσο θα είμαι μέσα.
Να μην έρθω μαζί σου;
Όχι. Γι' αυτό σου είπα "Μείνε εδώ".
Τι κοιτάς, ρε;
Συγγνώμη.
Τι; Το άφησες να περάσει έτσι;
Έπρεπε να τον είχες πετάξει σε κανένα δέντρο.
Με απογοήτευσες.
Μείνε έξω.
Τι στα κομμάτια έκανες;
Ξεκόλλησε. Έχει ρημάξει το μέρος σαν εμάς.
Για τον εαυτό σου να μιλάς.
Είναι από ατόφιο μπρούντζο.
Το ξέρω. Ακόμα κι ο μπρούντζος κάποτε τρώει τα ψωμιά του.
-Θα το αφαιρέσω απ' τον λογαριασμό σου. -Δίκαιο.
Κάθε Κυριακή μου φέρνεις κι από μια σαβούρα.
-Θα σου δώσω 25. -Αλήθεια;
Πάλι τα ίδια.
Δεν είναι Canon.
Τι θα 'λεγες για 50 και να σε βγάλω και μια φωτογραφία;
Εντάξει;
Όπα! Τι κάνετε;
-Σταματήστε, ληστές! -Βλέπεις;
Αυτό συμβαίνει
όταν επιτρέπεις σε δυο φρικιά να λύσουν τα προβλήματα της πόλης.
Τη λύση πρέπει να τη βρει ο κόσμος,
αλλιώς τα προβλήματα θα τους παρασύρουν.
Μάλιστα.
-Με πόσους τα 'χεις βάλει μονομιάς. -Καμιά κατοσταριά.
Πόσο δυνατός είσαι;
Παραμένω αρκετά δυνατός, το είδες,
αλλά όχι όπως στα νιάτα μου.
Οι δυνάμεις σου σ' εγκαταλείπουν όταν τα παρατάς, κι εγώ τα παράτησα
πριν από πολύ καιρό.
Πόσο μακριά πηδάς;
Παλιά περνούσα 10 αμάξια.
Τώρα... Εννιά.
Αποκλείεται. Να σε δω.
Ξέχνα το. Δεν θα ρημάξω τα γόνατά μου για να σε διασκεδάσω.
Πήδηξες ποτέ από ταράτσα;
Όχι, αλλά έχω πετάξει πολλούς κάτω.
Αστειεύομαι.
Σου έχω πει πάρα πολλά.
Μπορείς να μ' εμπιστεύεσαι.
Να το ξέρεις.
Φοβάσαι ποτέ;
Γιατί; Σε φοβίζει κάτι;
-Απλώς... -Φυσικά και φοβάμαι.
Έλα τώρα. Όλοι φοβούνται.
Ο φόβος είναι κάτι φυσιολογικό.
Παρ' όλα αυτά, παλεύεις.
Όταν είναι απαραίτητο.
Μα δεν το θέλω, δεν μ' αρέσει.
Όταν φοβάμαι εγώ, το πρώτο που σκέφτομαι είναι να το βάλω στα πόδια.
Και πάντα μαρμαρώνω.
Έλα δω.
Σκέφτεσαι σωστά.
Οι τσακωμοί είναι για βλάκες.
Γιατί να τα βάλεις μ' έναν άγνωστο
που δεν μετράει καθόλου στη ζωή σου,
αλλά μπορεί να σου την αφαιρέσει;
Η σκέψη σου είναι σωστή.
Πήγαινε τώρα, πριν η μητέρα σου καλέσει την αστυνομία.
Εντάξει. Καληνύχτα, Τζο.
Σαμ.
Για να δω το ρολόι σου.
Θα προσπαθήσω.
Μα δεν υπόσχομαι τίποτα.
Ευχαριστώ, Τζο.
Παρακαλώ.
Για δεύτερη συνεχή εβδομάδα, οι διαδηλωτές γεμίζουν τους δρόμους της πόλης.
Ακολούθησε και νέο ξαφνικό μπλακάουτ,
το οποίο πολλοί αποδίδουν σε κάποιον που ισχυρίζεται πως είναι ο Νέμεσης.
Υπό το πέπλο του σκότους,
οργανωμένοι πλιατσικολόγοι βανδάλισαν χρηματοπιστωτικά ιδρύματα
φορώντας μάσκες του Νέμεση.
Άραγε ο Νέμεσης επέστρεψε;
Αυτό αναρωτιέται σήμερα όλη η πόλη.
Καλημέρα!
Πού την είδες την "καλή";
Τι έπαθες; Στραβοκοιμήθηκες;
Έχω ημικρανία.
Θα σε πιάνει κι εσένα όταν γεράσεις. Σκέτος εφιάλτης.
Τώρα που το λες, πάντως,
βλέπω συνέχεια στον ύπνο μου να σε χτυπά εκείνο το αμάξι.
-Κι αφού σ' έσωσα και τα σχετικά... -Ναι, πάλι καλά να λες.
...αναρωτιόμουν αν θα μπορούσες
να μου μάθεις να παλεύω;
-Όχι. -Σε παρακαλώ.
-Ξέχνα το. -Έλα τώρα.
Θέλω να μάθω, να γίνω σαν εσένα.
Σε παρακαλώ.
Να γίνεις σαν εμένα...
Εντάξει.
Ραντεβού στην ταράτσα μετά τη δουλειά.
Εντάξει. Ευχαριστώ.
Είναι κακή ιδέα.
Γεια. Συγγνώμη που άργησα.
Δεν πειράζει.
-Έλα. -Εντάξει.
Για να δω πώς κινείσαι. Δείξε μου.
-Εντάξει. -Εμπρός.
-Δεν έχω πολλή υπομονή. -Χαλάρωσε, ρε γέρο.
Εντάξει. Ωραία.
Είναι σβέλτος ο μικρός.
-Ποιος σου έμαθε αυτές τις κινήσεις; -Ο πατέρας μου όταν ήμουν τεσσάρων.
Τα παράτησα όταν πέθανε.
-Είναι εντυπωσιακές. -Ευχαριστώ.
Χτύπα το χέρι μου.
Όχι. Χτύπα το χέρι μου.
Πώς ν' αστοχήσεις;
-Γιατί το κάνω αυτό; -Ποιο;
-Που τραβιέσαι; -Ναι. Σαν δειλός.
-Γιατί; -Επειδή είσαι τυχερός.
Δεν αντιδρώ. Πώς είμαι τυχερός.
Είσαι τυχερός επειδή σε μεγάλωσαν σωστά.
Κι άμα δεν έχεις επιλογή; Ας πούμε, αν κάποιος πειράζει τη μαμά σου.
Του δίνεις μια στα μουλωχτά και το βάζεις στα πόδια.
Είναι δίκαιο αυτό;
Αν η ζωή ήταν δίκαιη, ο κόσμος θα τα πήγαινε καλά.
Μάντεψε, όμως. Δεν τα πάει.
Παλαβέ.
-Τι; -Εσύ.
Αλήθεια;
Καλά να πάθεις που με βάρεσες στα μουλωχτά.
Έλα να σου βάλω πάγο.
-Θεέ μου! -Πώς σου 'ρθε;
Δεν ξέρω.
Ξέρεις ότι είμαι σαν τανκ.
Μάλλον το έσπασα.
Όχι, δεν το έσπασες.
Ένας μώλωπας είναι.
Μ' αυτό θα γιάνει.
Ορίστε.
Βάλε μέσα το χέρι σου.
Ευχαριστώ.
Γιατί σ' αρέσει να δουλεύεις μ' αυτήν τη σαβούρα;
Είναι θεραπευτικό.
Βλέπεις αυτήν τη φρυγανιέρα;
Βλέπεις; Το να χαλάς πράγματα είναι εύκολο.
Ενώ όταν τα διορθώνεις, πρέπει να είσαι χαλαρός και συγκεντρωμένος,
και σκέφτηκα ότι κάποια από αυτά τα πράγματα αξίζουν μια δεύτερη ευκαιρία.
Όπως εσύ;
Αστειεύομαι.
Τι έγινε ανάμεσα σ' εσένα και τον Νέμεση.
Δεν λες να το ξεχάσεις, ε;
Ευτυχώς, πάει ο Νέμεσης.
Ίσως, αλλά κανείς δεν ξέρει τι πραγματικά συνέβη.
Το μόνο που ξέρω είναι ότι ο Νέμεσης πέθανε εκείνη τη βραδιά.
Κάν' το.
Ο Άλμπερτ Κάσλερ λέει ότι ο Νέμεσης σχεδίαζε να ανατινάξει το εργοστάσιο.
Και να βυθίσει την πόλη
στην αναρχία και το χάος.
Δεν έχει ιδέα για τι μιλάει.
Γύρνα σπίτι.
Άντε!
Ο πιτσιρίκος.
Τι νέα, μικρέ;
Τίποτα σπουδαίο.
Θες να βγάλεις 100 δολάρια;
Ναι. Κι εγώ στοχεύω ψηλά.
Μπες μέσα.
Σιλ.
Φύγαμε.
Μικρέ.
Έχεις οικογένεια;
Μόνο τη μαμά μου.
Εγώ δεν είχα ούτε αυτήν.
Δεν είχα τίποτα.
Ώσπου με βρήκε ο Σάιρους.
Κοιμόμουν σ' ένα αμάξι όταν ήμουν οκτώ ετών.
Με ξύπνησε, κι εγώ τον δάγκωσα.
Κι είσαι μαζί του από τότε;
Είναι η οικογένειά μου.
Το ίδιο ισχύει για όλους εδώ.
Είναι προσφορά του Σάιρους.
Γι' αυτό μην απογοητεύσεις την οικογένειά μου, Σαμ.
Αλλιώς θα σου τα πάρω όλα.
Έτοιμος;
Ναι.
Η φάση είναι περίπλοκη, γι' αυτό δώσε βάση.
Εντάξει.
Αν σκάσει μύτη κάνας μπάτσος, σφύρα.
Αυτό μόνο;
Να σ' ακούσω.
Όχι.
Τι;
Διασταύρωση 34η και 3ης οδού, όλα τα περιπολικά εκεί.
Έτσι κάν' το, μικρέ.
Συγγνώμη.
Γεια σου, αστυνόμε.
Ορίστε.
Πρέπει να μάθεις να σφυράς.
Βλέπεις πώς ένας μπάτσος δεν μετράει πολύ χωρίς σήμα και όπλο;
Γιατί τα έβαλες μαζί μου;
Σε πλήρωσα να κάνεις τα στραβά μάτια.
Το εργοστάσιο ενέργειας
τροφοδοτεί το δίκτυο σ' όλη την περιφέρειά μας.
Ναι. Και λοιπόν;
Παραλίγο να μας χαλάσεις τα σχέδια.
Δεν θα καθόμουν να σας βλέπω να βάζετε βόμβες.
Εντάξει, σούπερ μπάτσε.
Σιλ.
Καλά, εντάξει! Θα φύγω!
Θα φύγω! Σας παρακαλώ, σταματήστε!
Δεν σ' ακούω, κάνει πολύ θόρυβο.
Θα φύγω.
Δεν θα με ξαναδείτε. Και δεν θα το μάθει ψυχή.
Τι; Θα φύγω! Σβήσ' το, σε παρακαλώ!
Σταμάτα.
Ευχαριστώ.
Φύγε και μην ξαναγυρίσεις.
Δεν θα με ξαναδείτε.
Το υπόσχομαι.
Ευχαριστώ.
Παρακαλώ.
Δίνε πάντα στον κόσμο ελπίδα.
Βοήθεια!
Σταματήστε!
Έλα δω, χοντρέ.
Αυτός ο σκατιάς μού χρωστάει λεφτά.
Τι; Διάλεξε, μ' εκείνον είσαι ή μ' εμάς;
Ή είσαι μαζί μας ή όχι.
Σαμ! Βοήθεια!
Κρατάτε τον γερά.
Τζέις! Ξεκουμπίσου από δω!
Φύγε! Εμπρός!
-Σηκώστε τον! -Έλα δω.
Σηκώστε τον.
Ανοίξτε του τα χέρια!
Αφήστε με!
Όχι!
Κλάψε για μένα.
Κάν' το.
Κάψτε το! Ναι!
Βλέπετε ό,τι βλέπω;
Ελάτε, πάμε.
Ο δρ Ντέιβις στο τηλέφωνο, παρακαλώ.
Σαμ, τι έπαθες ρε συ;
Τι συνέβη στον γιο μου;
Τον έδειραν κάτι παιδιά.
Και δεν τα εμπόδισες;
Όχι.
Ωραίος ήρωας είσαι.
Ο δρ Μπλερ...
Όταν σκάσουν οι βόμβες στο εργοστάσιο ενέργειας,
θα καταρρεύσει το κεντρικό δίκτυο.
Αυτό σημαίνει πως όλη η ισχύς... Ε! Ε!
Είναι ζωντανός.
-Ποιος; -Ο γέρος.
Αποκλείεται. Το είδες το αμάξι;
Σου λέω, τον είδα να περπατάει σαν να μην έπαθε τίποτα.
-Μα τον χτυπήσαμε άσχημα. -Ποιον;
-Έναν γέρο που τα έβαλε με τον Ρέζα. -Και τον καθαρίσατε;
Εκατό τοις εκατό.
Θα 'θελα να συναντήσω αυτόν τον γέρο.
Ωραία. Ευχαριστώ.
Το αφεντικό μου θέλει να σε γνωρίσει γέρο.
Θα έρθεις μαζί μας.
Σας συμβουλεύω να το σκεφτείτε πάρα πολύ καλά,
πριν κάνετε ένα τεράστιο λάθος.
Μικρούλη.
Για δείξε μου, τότε.
Κανένα πρόβλημα.
Πάνω του!
Αμάν!
Σοβαρά τώρα;
Πέτα.
Εσύ το έκανες αυτό;
Άνοιξες τρύπα μ' έναν τύπο στον τοίχο.
Πώς το έκανες;
Άκου, κοριτσάκι.
Δεν πρόσεξες καλά.
Αυτή η τρύπα ήταν ήδη εκεί. Οφθαλμαπάτη.
-Όχι, σε είδα να πετάς αυτόν τον τύπο... -Όχι.
-Δεν είδες... -Γέρο!
Να σε δω μ' αυτό.
Καλυφθείτε!
Εμπρός!
Συγγνώμη, μικρή. Είσαι καλά;
-Ναι. -Ναι;
Πρέπει να πηγαίνω, μικρή.
Χάρηκα που τα είπαμε.
Τι;
Υπάρχει ελπίδα στον ορίζοντα;
Καθώς το Γκράναϊτ Σίτι μαστίζεται από συνεχή βία και εξεγέρσεις
που προκλήθηκαν από την επιστροφή του Νέμεση,
αυτό το αδιανόητο βίντεο που λάβαμε μπορεί να σημαίνει ότι επέστρεψε κι ο Σαμαρείτης;
Καλυφθείτε!
Αυτό το κορίτσι είδε τα πάντα.
Λες να ήταν ο Σαμαρείτης;
Η γιαγιά μου μου είχε πει
ότι ο Σαμαρείτης δεν άφησε να την πατήσει λεωφορείο.
Αυτός τώρα μου έσωσε τη ζωή.
Μόνο η μάσκα του έλειπε.
Πραγματικά απίστευτο. Πώς αισθάνεσαι;
-Γεια. -Γεια.
Μάλλον είσαι στις ειδήσεις.
Ναι, το είδα.
Ναι.
Πού να δεις τον άλλον.
-Τι έχεις στην τσάντα; -Τίποτα.
Λοιπόν, τι έπαθε ο άλλος;
Του έριξα μία στα μουλωχτά.
Αλλά μετά ξέχασα να τρέξω.
Δεν ήθελα να πάθεις κάτι.
Λοιπόν, έπαθα.
Αλλά δεν με πιστεύει η μαμά μου.
Δεν μ' ακούει όταν της λέω ότι κάτι κακό θα γίνει.
Τι θα γίνει;
Ο Σάιρους, ο τύπος απ' τη μάντρα.
Σχεδιάζει κάτι στο εργοστάσιο ενέργειας.
Πάρε την αστυνομία. Δεν θέλω να μπλεχτώ.
Μόνο εσύ μπορείς να βοηθήσεις.
Βοηθάς τον κόσμο.
Δεν μπορώ να βοηθήσω κανέναν, Σαμ.
Θα σηκωθείς να φύγεις;
Είσαι το ίδιο χάλιας με όλους!
Σαμ...
Εδώ είναι.
Εδώ είναι!
Για τι πράγμα μιλάς;
-Δεν είδατε ειδήσεις; -Όχι.
...το αδιανόητο βίντεο που λάβαμε μπορεί να σημαίνει ότι επέστρεψε κι ο Σαμαρείτης;
Πραγματικά απίστευτο. Πώς αισθάνεσαι;
Τι να πω; Απλώς χαίρομαι που κάποιος εκεί έξω μας φροντίζει.
Κάποιος, όντως, μας φροντίζει.
Το ερώτημα που απασχολεί όλη την πόλη είναι:
ο Σαμαρείτης ζει;
Κι αν είναι όντως αυτός;
Ο Σαμαρείτης;
Αυτός είναι. Ο Σαμαρείτης.
Τι θα γίνει αν έρθει να γυρέψει τον Νέμεση;
Τι θα γίνει αν προσπαθήσει να μας εμποδίσει;
Δεν θα τον αφήσω.
Θα του δείξω ποιος είναι ο αληθινός ήρωας.
Επιστρέφει ύστερα από 25 χρόνια.
Πού είναι το παλιορολόι;
Αμάν!
Όχι.
Μαμά.
Μαμά!
Στον δεύτερο όροφο.
Στο βάθος.
Σ' αυτόν τον όροφο είναι.
Μαμά!
-Εδώ είμαι. -Μαμά.
-Τι; -Πάμε.
-Πρέπει να φύγουμε αμέσως. -Για πού;
Άκουσέ με, εντάξει;
Μαμά, έλα!
Πιάστε το παιδί!
Έλα.
Πρέπει να φύγουμε!
Κυρία Γουάιτ, είμαι η Τίφανι Κλίρι.
Όχι, δεν σας αφήνω να μπείτε.
-Μαμά! -Φύγετε!
Έλα!
Πέθανες!
Πάνε επάνω.
Φτου!
Τι ωραία οικογένεια.
-Μην πλησιάζετε τον γιο μου. -Μαμά.
-Όχι... -Όχι.
Σαμ, μείνε δίπλα μου.
Τι τον θέλετε τον γιο μου;
Μακριά από το παιδί μου!
Αλλιώς θα δείτε μια πλευρά μου που δεν θέλετε.
Τι ζητάτε;
-Θέλω να μιλήσω στο φιλαράκι μου. -Όχι.
Δεν θα του μιλήσεις. Όχι χωρίς εμένα.
-Όχι! -Μαμά, όχι!
Όχι! Μην την αγγίζετε!
-Έλα. -Όχι!
-Εμπρός, πάμε. -Μαμά!
-Όχι, Σαμ! -Όλα θα πάνε καλά.
Όχι!
-Όχι! -Αλήθεια, Σιλ;
Ζωντανή δεν είναι;
Καριόληδες!
-Ποιος είναι ο καριόλης; -Εσύ!
Μη μ' ακουμπάς!
-Έλα. -Πάρε τα χέρια σου από πάνω μου!
Απ' την αρχή σε συμπάθησα.
Θα έρθει να σε βρει.
Θα έρθει να με σώσει!
Ναι. Γι' αυτό θα σε πάρω μαζί μου.
Ώστε ο Νέμεσης να σκοτώσει επιτέλους τον Σαμαρείτη.
Το Γκράναϊτ Σίτι είναι στο πόδι. Ετοιμάζεται για άλλη μια νύχτα βίας.
Οι αρχές αναζητούν επιτακτικά οποιαδήποτε πληροφορία
αφορά στην επιστροφή του Νέμεση.
Φοβούνται ότι σκοπεύει να επιβάλει καθεστώς τρόμου.
...με προορισμό το Αλμπουκέρκι να μεταβούν στην πλατφόρμα 43.
...προκάλεσαν ένα κύμα καταστροφών που δεν φαίνεται να κοπάζει.
Τώρα, περισσότερο από ποτέ, το Γκράναϊτ Σίτι χρειάζεται έναν ήρωα.
Σαμ.
Σαμ, έφτιαξα το ρολόι σου.
Σαμ.
-Είσαι καλά; -Όχι. Ο Σαμ...
Τι έγινε;
Τον πήραν.
Σαμ... Ποιος τον πήρε;
Ο Σάιρους.
ΓΚΡΑΝΑΪΤ ΣΙΤΙ ΔΙΕΥΘΥΝΣΗ ΑΠΟΡΡΙΜΜΑΤΩΝ
Οι πεζικάριοί μας έχουν απλωθεί σ' όλη την πόλη.
Με το που θα σβήσουν τα φώτα,
-Θα γίνει χαμός. -Ωραία.
-Αυτό είναι εδώ δίπλα. -Σκασμός.
Υποτίθεται πως στόχευες ψηλά.
Πρώτα καις, μετά χτίζεις.
Θα αποτύχεις. Όπως ο Νέμεσης.
Εμπρός, κουνηθείτε!
Αμάν!
Μικρέ!
Σαμ!
Άσε με!
Ήρθα για το παιδί.
Καλά είναι.
Είσαι εντάξει;
Ναι.
Σαμαρείτη.
Καλώς όρισες, καλέ μου άνθρωπε.
Ήρθες.
Ήρθες στ' αλήθεια.
Δεν έχω ξαναδεί τον Σαμαρείτη να νοιάζεται τόσο πολύ για κάποιον από τα μέρη μου.
Άσ' τον να φύγει.
Και θα καθαρίσουμε μεταξύ μας.
Όχι.
Θέλω να δει τον ήρωά του να καταρρέει.
Να δει αυτό που όλοι πρέπει να μάθουν.
Ότι είσαι ψεύτικος.
Μόνο ο εαυτός σου μπορεί να σε βοηθήσει, καλέ μου άνθρωπε.
Τζο!
Έλα!
Μην μπλεχτείς!
Εμπρός, καλέ μου άνθρωπε.
-Πάνω του! -Τζο! Μην τα παρατάς!
Τζο! Κάνε κάτι!
Δες τον ήρωά σου να καταρρέει, Σαμ.
-Να τελειώνω αυτό που άρχισε ο Νέμεσης. -Έλα!
Εμπρός, Τζο! Μην τα παρατάς, σε παρακαλώ!
Τώρα ξέρεις πώς ένιωσε ο Νέμεσης!
Πώς νιώσαμε όλοι!
Κανείς δεν θα έρθει να σε σώσει, καλέ μου άνθρωπε.
Με λες συνέχεια "καλό άνθρωπο".
Δεν είμαι ο καλός.
Ο κακός είμαι!
Νέμεση;
Τι;
Ρίξτε!
Σιλ...
Έλα δω!
Άσε με!
Άφησέ με!
Ήξερες ποιος ήταν;
-Το ήξερες; -Όχι!
Σιλ...
Σιλ!
Άφησέ με!
Δέσ' τον!
Άσε με!
Εμπρός!
Πάτε εκεί που πάω;
Καθόλου δεν του μοιάζεις!
Θα δούμε.
Να βυθιστεί η πόλη στο σκοτάδι.
Ρε φίλε...
Φτάνει.
Ναι.
Έφερες κι άλλο παιχνιδάκι;
Αυτό έκανες;
Καλή διασκέδαση.
Ας βοηθήσει κάποιος!
Βοήθεια!
Σαμ!
Εδώ είμαι!
Έλα!
Πάμε να φύγουμε από δω.
Τζο, πίσω σου!
Παράτα τα, γέρο.
Έπρεπε να μείνεις θαμμένος γέρο.
Κοίτα χάλια. Είσαι αδύναμος. Αξιολύπητος!
Υλοποιώ αυτό που δεν μπόρεσες εσύ, το σχέδιό σου.
Το εργοστάσιο ενέργειας, το δίκτυο...
Θα τα γκρεμίσω όλα.
Ποτέ δεν υπήρχε σχέδιο!
-Παγίδα ήταν! -Ψεύτη!
Τζο!
Δες τον, Σαμ.
Κοίτα τον ήρωά σου.
Σε πρόδωσε, Σαμ.
Τους πρόδωσε όλους.
Αλλά κανείς δε θα προδώσει εμένα!
Εμπρός!
Όχι!
Κανείς δε θα σε σώσει τώρα.
Όχι.
Όχι!
Όχι, σε παρακαλώ!
Όχι!
Τζο;
-Τι; -Νερό!
Τζο!
Τζο, εμπρός. Κουράγιο, Τζο!
Τζο!
Όχι.
Μην τα παρατάς, Τζο! Έλα!
Τζο!
Κουράγιο, Τζο!
Ευχαριστώ, μικρέ.
Αυτό
ήταν μπουνιά στα μουλωχτά.
Έλα, Τζο. Σήκω πάνω.
Ναι.
Σε κρατάω.
Έλα.
Εντάξει. Μη φοβάσαι.
Το 'χουμε.
Ορίστε;
Όχι!
Αυτό πόνεσε.
Να πάρει!
Έλα, φίλε.
Πάμε να φύγουμε από 'δώ.
Εμπρός.
Αντέχεις. Πάμε.
Είναι αλήθεια;
-Έρχεται κόσμος, πάμε... -Είναι αλήθεια;
Ότι είμαι αυτός;
Ναι, αλήθεια είναι.
Μπορείς να το διορθώσεις.
Σ' έχω δει να διορθώνεις πράγματα.
Μπορείς ν' αλλάξεις.
Μικρέ, να σου πω κάτι.
Αν μόνο οι κακοί έκαναν άσχημα πράγματα,
εύκολα θα τους ξεφορτωνόμασταν.
Όμως, η αλήθεια είναι
ότι το καλό και το κακό ζουν μέσα στην καρδιά όλων.
Στο χέρι σου είναι να πάρεις τη σωστή απόφαση.
Και ξέρω πως θα το κάνεις.
Εδώ πάνω, στον τέταρτο!
Εντάξει, πάμε.
Οι διαδηλωτές είδαν το κτίριο πίσω μου να τυλίγεται στις φλόγες.
Μια φιγούρα που σύμφωνα με ορισμένους ήταν ο Σαμαρείτης,
έβγαλε έξω αυτό το παιδί.
Ας ακούσουμε τις επευφημίες του κόσμου.
Σκάστε! Νέμεσης!
Μικρέ, πώς σε λένε;
Σαμ. Τον λένε Σαμ.
Είχες δίκιο, Σαμ.
Σαμ, μπορείς να απαντήσεις στο ερώτημα που ταλανίζει όλους;
Ναι, ο Σαμαρείτης ζει.
Είσαι σίγουρος πως πρόκειται γι' αυτόν;
Δε φαντάζεστε τι ζέστη έκανε εκεί μέσα. Φωτιά παντού τριγύρω.
Ο Σαμαρείτης ξεπήδησε μέσα απ' τις φλόγες και με βοήθησε.
Ο Σαμαρείτης ήταν! Μου έσωσε τη ζωή.
Σαμαρείτης!
Υποτιτλισμός: Φίλιππος Ηρακλειώτης
Επιμέλεια: Ντέση Βερβενιώτου